Jørgen Karterud

Jørgen «Karta» Karterud (født 1994) er en norsk ishockeyspiller. Han spiller forward for moderklubben Vålerenga i den norske toppserien (Fjordkraft-ligaen). Han har tidligere spilt for HK Poprad i den slovakiske toppserien, Karlskrona HK og Västerviks IK i Allsvenskan i Sverige, Linköpings HC i SHL i Sverige og Soo Greyhounds i den canadiske juniorligaen OHL. Han har representert Norge på både aldersbestemte landslag og på seniornivå.

Jørgen Karterud scoret sitt første toppserie-mål for Vålerenga Ishockey Elite den 28. desember 2011 og ble med det matchvinner i kampen der Vålerenga vant 4-3 over Rosenborg.

I 2021 er Karterud deltager i en ny sesong av gameshowet Fangene på fortet. I 2024 var Karterud en av profilene i den TV2-sendte innsamlingsaksjonen All-Star Invitational – Kampen mot barnekreft.

 Referanser 

 Eksterne lenker 


Kategori:Norske ishockeyspillere
Kategori:Ishockeyspillere for Vålerenga
Kategori:Personer fra Oslo
Kategori:Norske ishockeyspillere i SHL